ΑΠΟΦΑΣΕΙΣ
Αριθμ. απόφ. 1160/28-01-2019
Έγκριση Κανονισμού Προγράμματος Μεταπτυχιακών Σπουδών της Ιατρικής Σχολής του Εθνι-
κού και Καποδιστριακού Πανεπιστημίου Αθηνών
με τίτλο «Αποκατάσταση Βλαβών Νωτιαίου Μυελού. Διαχείριση του πόνου Σπονδυλικής προέ-
λευσης» (Rehabilitation following Spinal Cord
lesions. Spinal Pain Management) .
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. τις διατάξεις του ν. 4485/2017 «Οργάνωση και Λειτουργία της ανώτατης εκπαίδευσης, ρυθμίσεις για την
έρευνα και άλλες διατάξεις» (ΦΕΚ 114 Α΄), και ειδικότερα
τα άρθρα 30 έως και 37, 45 και 85,
2. την αριθμ. 163204/Ζ1/29-09-2017 εγκύκλιο του
Υπουργείου Παιδείας, Έρευνας και Θρησκευμάτων,
3. την αριθμ. 216772/Z1/08-12-2017 υπουργική απόφαση (ΦΕΚ 4334/Β΄/12-12-2017) με τίτλο «Τρόπος κα-
τάρτισης του αναλυτικού προϋπολογισμού λειτουργίας
και της έκθεσης βιωσιμότητας των Προγραμμάτων Μεταπτυχιακών Σπουδών»,
4. τις διατάξεις του ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση
των ανωτάτων εκπαιδευτικών ιδρυμάτων (ΦΕΚ 195 Α΄),
όπως τροποποιήθηκαν και ισχύουν,
5. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (ΦΕΚ 83 Α΄), όπως τροποποιήθηκαν και ισχύουν,
6. το π.δ. 85/31-05-2013 (ΦΕΚ 124 Α΄) «Ίδρυση, μετονομασία, ανασυγκρότηση Σχολών και ίδρυση Τμήματος
στο Εθνικό και Καποδιστριακό Πανεπιστήμιο Αθηνών»,
7. τις παραγράφους 7 και 8 του άρθρου 19 και την παρ.
3α του άρθρου 42 του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις»,
8. τις παραγράφους 1 και 5 του άρθρου 101 του
ν. 4547/2018 (ΦΕΚ 102 Α΄),
9. τις διατάξεις του ν. 3374/2005 και ιδίως τα άρθρα 14
και 15 (ΦΕΚ 189/02-08-2005 τ. Α΄) «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» όπως τροποποιήθηκε και ισχύει,
10. το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 3 Απριλίου 2018),
11. το απόσπασμα πρακτικού της Επιτροπής Μεταπτυχιακών Σπουδών του ΕΚΠΑ (συνεδρίαση 7η, 30 Απριλίου
2018),
12. το απόσπασμα πρακτικού της Συγκλήτου του ΕΚΠΑ
(συνεδρία 30 Απριλίου 2018),
13. το γεγονός ότι με την παρούσα δεν προκαλείται
δαπάνη εις βάρους του κρατικού προϋπολογισμού αποφασίζει:
την έγκριση του Κανονισμού του Προγράμματος Μεταπτυχιακών Σπουδών της Ιατρικής Σχολής του ΕΚΠΑ, με
τίτλο «Αποκατάσταση Βλαβών Νωτιαίου Μυελού. Διαχείριση του πόνου Σπονδυλικής προέλευσης» (Rehabilitation
following Spinal Cord lesions. Spinal Pain Management)
από το ακαδημαϊκό έτος 2018-2019, ως ακολούθως:
Άρθρο 1
ΑΝΤΙΚΕΙΜΕΝΟ-ΣΚΟΠΟΣ
Σκοπός του ΠΜΣ «Αποκατάσταση Βλαβών Νωτιαίου
Μυελού. Διαχείριση του πόνου Σπονδυλικής προέλευΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Φεβρουαρίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 393
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
σης» είναι η παροχή υψηλού επιπέδου μεταπτυχιακής
εκπαίδευσης στο επιστημονικό πεδίο των παθήσεων
Σπονδυλικής Στήλης με συνοδές βλάβες Νωτιαίου Μυελού, καθώς και η διαχείριση του πόνου Σπονδυλικής
προέλευσης, αποσκοπώντας, στη σωστή διερεύνηση,
έγκαιρη διάγνωση και αντιμετώπιση τόσο τραυματικών
όσο και εκφυλιστικών παθήσεων Σπονδυλικής Στήλης με
συνοδές βλάβες Νωτιαίου Μυελού.
Το ΠΜΣ οδηγεί στην απονομή Διπλώματος Μεταπτυχιακών Σπουδών (ΔΜΣ) στο γνωστικό αντικείμενο
«Αποκατάσταση Βλαβών Νωτιαίου Μυελού. Διαχείριση
του πόνου Σπονδυλικής προέλευσης», μετά την πλήρη
και επιτυχή ολοκλήρωση των σπουδών με βάση το πρόγραμμα σπουδών.
Ο τίτλος απονέμεται από την Ιατρική Σχολή του Εθνικού και Καποδιστριακού Πανεπιστημίου Αθηνών.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ ΠΜΣ
Αρμόδια όργανα για τη λειτουργία του ΠΜΣ σύμφωνα
με το ν. 4485/2017 είναι:
1. Η Συνέλευση της Σχολής: Είναι αρμόδια για τον έλεγχο και την έγκριση των εισηγήσεων της συντονιστικής
επιτροπής του ΠΜΣ που αφορούν: στον ορισμό μελών
Συμβουλευτικών Επιτροπών, στον ορισμό μελών Εξεταστικών Επιτροπών, στην απονομή μεταπτυχιακών διπλω-
μάτων, στη συγκρότηση της Επιτροπής Αξιολόγησης και
επιλογής των υποψηφίων, καθώς και για κάθε θέμα που
προβλέπεται από επιμέρους διατάξεις του ν. 4485/2017.
2. Η Συντονιστική Επιτροπή (ΣΕ) του ΠΜΣ: απαρτίζεται
από πέντε (5) μέλη ΔΕΠ της Σχολής, που έχουν αναλάβει
μεταπτυχιακό έργο και εκλέγονται από τη Συνέλευση της
Σχολής για διετή θητεία. Τα μέλη της ΣΕ δεν δικαιούνται
επιπλέον αμοιβή ή αποζημίωση για τη συμμετοχή τους
στην επιτροπή. Πρόεδρος της ΣΕ είναι ο Διευθυντής του
ΠΜΣ, ο οποίος ορίζεται από τη Συνέλευση μεταξύ των
μελών της ΣΕ. Η θητεία του Προέδρου της ΣΕ μπορεί
να ανανεωθεί μία φορά. Η ΣΕ είναι αρμόδια για την παρακολούθηση και τον συντονισμό της λειτουργίας του
προγράμματος και:
- Εισηγείται στη Συνέλευση την κατανομή του διδακτικού έργου μεταξύ των διδασκόντων του ΠΜΣ.
- Ορίζει τον επιβλέποντα και τα μέλη της τριμελούς
επιτροπής εξέτασης διπλωματικών εργασιών, ο ορισμός
της οποίας επικυρώνεται από τη Συνέλευση της Σχολής.
- Εξετάζει φοιτητικά θέματα, όπως τα κριτήρια και τη
διαδικασία επιλογής, διενεργεί τις εξετάσεις, τις αιτήσεις αναστολής φοίτησης, της παράτασης σπουδών, της
αναγνώρισης μαθημάτων από προηγούμενη μεταπτυχιακή εκπαίδευση, της αντικατάστασης μαθημάτων του
παρόντος Προγράμματος με μαθήματα άλλων Μεταπτυχιακών Προγραμμάτων, και εισηγείται σχετικά στη
Συνέλευση της Σχολής.
- Αποφασίζει, με εξουσιοδότηση της Συνέλευσης, ως
προς την οικονομική διαχείριση και ειδικότερα ως προς
την έγκριση των δαπανών του προγράμματος και πιστοποιεί τη σχέση εκπαιδευτικών αναγκών του συγκεκριμέ-
νου προγράμματος με τις εκάστοτε αιτούμενες δαπάνες.
Σύμφωνα με αυτό, η Συντονιστική Επιτροπή με σχετική απόφασή της θα εγκρίνει μια δαπάνη ή ένα σύνολο
δαπανών και θα αιτιολογεί τη σκοπιμότητα εκτέλεσης
αυτών σύμφωνα με τις εκάστοτε εκπαιδευτικές ανάγκες
του προγράμματος.
- Αντιμετωπίζει κάθε θέμα που δεν προβλέπεται από
τις επιμέρους διατάξεις της ισχύουσας νομοθεσίας και
του παρόντα Εσωτερικού Κανονισμού Λειτουργίας του
Π.Μ.Σ.
3. Ο Διευθυντής του ΠΜΣ και ο Αναπληρωτής του: Ο
Διευθυντής του ΠΜΣ είναι μέλος ΔΕΠ πρώτης βαθμίδας
ή της βαθμίδας του αναπληρωτή, του ιδίου ή συναφούς
γνωστικού αντικειμένου με το γνωστικό αντικείμενο του
ΠΜΣ. Επιπλέον, είναι μέλος και Πρόεδρος της ΣΕ. Ορίζεται μαζί με τον Αναπληρωτή του, με απόφαση Συνέ-
λευσης της Σχολής.
Ο Διευθυντής του ΠΜΣ εισηγείται στα αρμόδια όργανα
του Ιδρύματος για κάθε θέμα που αφορά την αποτελεσματική λειτουργία του προγράμματος. Ο Διευθυντής
δεν μπορεί να έχει περισσότερες από δύο (2) συνεχόμενες θητείες και δεν δικαιούται επιπλέον αμοιβή για το
διοικητικό του έργο ως Διευθυντή. Έχει τις ακόλουθες
αρμοδιότητες:
α) Συγκαλεί σε συνεδρίαση τη ΣΕ.
β) Καταρτίζει την ημερήσια διάταξη των εν λόγω συνεδριάσεων, λαμβάνοντας υπόψη εισηγήσεις των μελών
και οργάνων του ΠΜΣ.
γ) Ορίζει εκλογές για την αναπλήρωση μελών επιτροπών λόγω κένωσης θέσης.
δ) Έχει την ευθύνη σύνταξης του προϋπολογισμού και
απολογισμού του Προγράμματος, τους οποίους υποβάλλει στη Συνέλευση για έγκριση.
ε) Είναι υπεύθυνος για την παρακολούθηση της εκτέλεσης του προϋπολογισμού και για την έκδοση των εντο-
λών πληρωμής των σχετικών δαπανών.
στ) Κατά τη λήξη της θητείας του, καθώς και της ΣΕ,
συντάσσει αναλυτικό απολογισμό του ερευνητικού και
εκπαιδευτικού έργου του ΠΜΣ, καθώς και των λοιπών
δραστηριοτήτων του, με στόχο την αναβάθμιση των
σπουδών, την καλύτερη αξιοποίηση του ανθρώπινου
δυναμικού, τη βελτιστοποίηση των υφιστάμενων υποδομών και την κοινωνικά επωφελή χρήση των διαθέσιμων
πόρων του ΠΜΣ.
Ο Αναπληρωτής Διευθυντής του ΠΜΣ είναι Καθηγητής
ή Αναπληρωτής Καθηγητής και εκπληρώνει τα καθήκοντα του Διευθυντή σε περίπτωση απουσίας του.
To ΠΜΣ «Αποκατάσταση Βλαβών Νωτιαίου Μυελού.
Διαχείριση του πόνου Σπονδυλικής προέλευσης» υποστηρίζεται από τη Γραμματεία του Προγράμματος που
είναι εγκατεστημένη στην Γ΄ Πανεπιστημιακή Ορθοπαιδική Κλινική του ΕΚΠΑ και βρίσκεται υπό την επι-
στασία της Γραμματείας της Ιατρικής Σχολής του ΕΚΠΑ.
Η Γραμματεία του ΠΜΣ έχει ως καθήκον τη γραμματειακή υποστήριξη του ΠΜΣ, όπως την προετοιμασία της
διαδικασίας εισδοχής υποψηφίων, τη τήρηση των οικονομικών στοιχείων του Προγράμματος, τη γραμματειακή
υποστήριξη της ΣΕ, την καταχώριση βαθμολογιών και
όλων των διοικητικών θεμάτων του ΠΜΣ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
Στο ΠΜΣ «Αποκατάσταση Βλαβών Νωτιαίου Μυελού.
Διαχείριση του πόνου Σπονδυλικής προέλευσης» γίνονται δεκτοί κάτοχοι τίτλου του Α΄ κύκλου σπουδών της
Ιατρικής Σχολής και άλλων τμημάτων συναφούς γνωστικού αντικειμένου (τμήματα της Σχολής Επιστημών
Υγείας, Βιολογίας, Φυσικοθεραπείας, Εργοθεραπείας,
Ψυχολογίας, Κοινωνιολογίας) της ημεδαπής ή ομοταγών, αναγνωρισμένων από τον ΔΟΑΤΑΠ ιδρυμάτων της
αλλοδαπής, καθώς και απόφοιτοι συναφών Τμημάτων
τριτοβάθμιας εκπαίδευσης της ημεδαπής ή ομοταγών
αναγνωρισμένων της αλλοδαπής.
Γίνονται δεκτοί ως υπεράριθμοι υπότροφοι και μέλη
των κατηγοριών ΕΕΠ, ΕΔΙΠ και ΕΤΕΤ σύμφωνα με την
παρ. 8 του άρθ. 34 του ν. 4485/2017.
Το ΠΜΣ «Αποκατάσταση Βλαβών Νωτιαίου Μυελού.
Διαχείριση του πόνου Σπονδυλικής προέλευσης» θα δέχεται έως 60 (εξήντα) φοιτητές ανά ακαδημαϊκό έτος και
προγραμματίζεται να απασχολεί τουλάχιστον 20 (είκοσι)
συνολικά διδάσκοντες, εκ των οποίων τουλάχιστον 60%
από την Ιατρική Σχολή του ΕΚΠΑ και έως 40% από Πανεπιστήμια και Ερευνητικά Κέντρα της ημεδαπής και της
Αλλοδαπής. Αυτό αντιστοιχεί σε 3 φοιτητές ανά διδάσκοντα κατά μέγιστη αναλογία.
Σημειώνεται ότι ο μέγιστος αριθμός μεταπτυχιακών
φοιτητών στα ΠΜΣ της Ιατρικής Σχολής είναι περίπου
τρεις χιλιάδες ενενήντα 3.190 ανά έτος σε σχέση και με
τον αριθμό των περίπου δυο χιλιάδων εκατόν πενήντα
επτά (2.157) προπτυχιακών φοιτητών ανά έτος και των
572 μελών ΔΕΠ της Ιατρικής Σχολής.
Τα ανωτέρω στοιχεία δίνονται κατά προσέγγιση και
ανταποκρίνονται στα δεδομένα του έτους σύνταξης του
κανονισμού.
Άρθρο 4
ΤΡΟΠΟΣ ΕΙΣΑΓΩΓΗΣ
Η επιλογή των φοιτητών γίνεται σύμφωνα με το
ν. 4485/2017 και τις προβλέψεις του παρόντος Κανονισμού Μεταπτυχιακών Σπουδών.
Τρεις μήνες πριν από την έναρξη κάθε Α΄ ακαδημαϊκού
εξαμήνου του ΠΜΣ, με απόφαση της Συνέλευσης της
Ιατρικής Σχολής του Ε.Κ.Π.Α., δημοσιεύεται και αναρτάται
στην ιστοσελίδα του ΠΜΣ, της Σχολής και του Ιδρύματος
προκήρυξη για την εισαγωγή μεταπτυχιακών φοιτητών
στο ΠΜΣ. Οι σχετικές αιτήσεις, μαζί με τα απαραίτητα δικαιολογητικά, κατατίθενται στη Γραμματεία του ΠΜΣ σε
προθεσμία που ορίζεται κατά την προκήρυξη και μπορεί
να παραταθεί με απόφαση της Συνέλευσης της Σχολής.
Απαραίτητα δικαιολογητικά είναι:
1. Αίτηση Συμμετοχής.
2. Φωτοτυπία δύο όψεων της αστυνομικής ταυτότητας.
3. Βιογραφικό σημείωμα.
4. Φωτοαντίγραφο πτυχίου ή βεβαίωση περάτωσης
σπουδών.
5. Αναλυτική βαθμολογία προπτυχιακών μαθημάτων.
6. Επικυρωμένο Αντίγραφο Πιστοποιητικού αντιστοιχίας και ισοτιμίας από τον Διεπιστημονικό Οργανισμό
Αναγνώρισης Τίτλων Ακαδημαϊκών και Πληροφόρησης
(Δ.Ο.Α.Τ.Α.Π.), σύμφωνα με το άρθ. 34, παρ. 7 του ν. 4485/
2017, ή εναλλακτικά πρωτοκολλημένη αίτηση προς το
ΔΟΑΤΑΠ για αναγνώριση του πτυχίου από ίδρυμα της
αλλοδαπής, συνοδευόμενη από υπεύθυνη δήλωση του
υποψήφιου φοιτητή ότι γνωρίζει περί προβλεπόμενης
διαγραφής του από το ΠΜΣ χωρίς επιστροφή των καταβεβλημένων τελών φοίτησης, στην περίπτωση που
δεν προσκομίσει αναγνώριση του πτυχίου του από το
ΔΟΑΤΑΠ μετά το πέρας της μέγιστης διάρκειας σπουδών
στο ΠΜΣ και αφού εξαντληθούν όλα τα νόμιμα μέσα
παράτασής της (ΜΟΝΟ για τους υποψήφιους φοιτητές
από ιδρύματα της αλλοδαπής).
7. Αντίγραφο Επικυρωμένου και Μεταφρασμένου Πιστοποιητικού γλωσσομάθειας αγγλικής γλώσσας, επι-
πέδου Β2.
8. Υπεύθυνη δήλωση του υποψήφιου φοιτητή ότι γνωρίζει περί προβλεπόμενης διαγραφής του μετά το πέρας
της μέγιστης διάρκειας φοίτησης, χωρίς επιστροφή των
ήδη καταβεβλημένων τελών φοίτησης.
9. Αντίγραφο Μεταπτυχιακού Διπλώματος και σχετική
αναλυτική βαθμολογία (εάν υπάρχει).
10. Δημοσιεύσεις σε περιοδικά με κριτές (εάν υπάρχουν).
11. Αποδεικτικά επαγγελματικής ή ερευνητικής δραστηριότητας (εάν υπάρχουν).
12. Αντίγραφο Πιστοποιητικού γνώσης της χρήσης Η/Υ
(εφόσον υπάρχει).
13. Δύο συστατικές επιστολές.
Η επιλογή των εισακτέων πραγματοποιείται από τα
μέλη ΔΕΠ που μετέχουν στη ΣΕ του ΠΜΣ, με βάση τα
ακόλουθα κριτήρια:
- Βαθμός πτυχίου σε ποσοστό 15%.
- Μέσος όρος βαθμολογίας σε τρία προπτυχιακά μαθήματα σχετικά με το γνωστικό αντικείμενο του ΠΜΣ
σε ποσοστό 10%.
- Πιστοποιημένη γνώση π.χ. αγγλικής γλώσσας σε ποσοστό 15%.
- Κατοχή δεύτερου πτυχίου Α΄ ή Β΄ κύκλου σπουδών
σε ποσοστό 5%.
- Ερευνητική δραστηριότητα σε ποσοστό 15%.
- Δημοσιεύσεις σε ποσοστό 10%.
- Συστατικές επιστολές σε ποσοστό 10%.
- Προφορική συνέντευξη σε ποσοστό 20%.
Με βάση τα συνολικά κριτήρια, η ΣΕ καταρτίζει τον
Πίνακα αξιολόγησης των φοιτητών και τον καταθέτει
προς έγκριση στη Συνέλευση.
Οι επιτυχόντες θα πρέπει να εγγραφούν στη Γραμματεία του ΠΜΣ εντός 30 (τριάντα) ημερών από την από-
φαση της Συνέλευσης.
Σε περίπτωση ισοβαθμίας, η επιλογή του επιτυχόντος
ΜΦ θα γίνεται με κλήρωση.
Σε περίπτωση μη εγγραφής ενός ή περισσοτέρων φοιτητών, θα κληθούν αν υπάρχουν, οι επιλαχόντες, με βάση
τη σειρά τους στον εγκεκριμένο αξιολογικό πίνακα, να
εγγραφούν στο Πρόγραμμα.
Άρθρο 5
ΔΙΑΡΚΕΙΑ ΦΟΙΤΗΣΗΣ
Η χρονική διάρκεια φοίτησης στο ΠΜΣ που οδηγεί
στη λήψη Διπλώματος Μεταπτυχιακών Σπουδών (ΔΜΣ)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
ορίζεται σε τέσσερα (4) ακαδημαϊκά εξάμηνα, στα οποία περιλαμβάνεται και ο χρόνος εκπόνησης διπλωματικής
εργασίας.
Οι μεταπτυχιακοί φοιτητές έχουν δικαίωμα να ζητήσουν, με αίτησή τους, παράταση της διάρκειας σπουδών
για αποδεδειγμένα σοβαρούς λόγους, μόνο μία φορά και δεν μπορεί να είναι μεγαλύτερης διάρκειας των δύο (2)
ακαδημαϊκών εξαμήνων. Η ανώτατη χρονική διάρκεια, δηλαδή, ορίζεται σε έξι (6) ακαδημαϊκά εξάμηνα. Η μη ολοκλήρωση των σπουδών μέσα σε διάστημα έξι ακαδημαϊκών εξαμήνων από την εγγραφή στο ΠΜΣ συνεπάγεται τη
διαγραφή του μεταπτυχιακού φοιτητή από το πρόγραμμα.
Ο μεταπτυχιακός φοιτητής με αίτησή του μπορεί να ζητήσει αιτιολογημένα αναστολή φοίτησης. Τα εξάμηνα αναστολής της φοιτητικής ιδιότητας δεν προσμετρούνται στην προβλεπόμενη ανώτατη διάρκεια κανονικής φοίτησης.
Η αναστολή φοίτησης χορηγείται άπαξ με πρόταση της ΣΕ και έγκριση της Συνέλευσης της Σχολής για αποδεδειγμένα σοβαρούς λόγους, και δεν μπορεί να είναι μεγαλύτερη των δύο (2) συνεχόμενων εξαμήνων. Μετά το πέρας
της αναστολής φοίτησης, ο ΜΦ είναι υποχρεωμένος να παρακολουθήσει όλα τα μαθήματα, σεμινάρια, πρακτικές
ασκήσεις κ.λπ., στα οποία δεν είχε αξιολογηθεί επιτυχώς πριν από την αναστολή της φοίτησής του.
Άρθρο 6
ΠΡΟΓΡΑΜΜΑ ΣΠΟΥΔΩΝ
Το ΠΜΣ θα ξεκινήσει το χειμερινό εξάμηνο κατά την πρώτη χρονιά λειτουργίας του, και τις επόμενες χρονιές θα
ξεκινά είτε το εαρινό, είτε το χειμερινό εξάμηνο κάθε δεύτερου ακαδημαϊκού έτους εναλλάξ, ώστε να δέχεται νέους
ΜΦ αμέσως μετά την ολοκλήρωση της κανονικής διάρκειας φοίτησης των ΜΦ της προηγούμενης σειράς.
Για την απόκτηση ΔΜΣ απαιτούνται συνολικά 120 (εκατόν είκοσι) πιστωτικές μονάδες (ECTS).
Κατά τη διάρκεια των σπουδών, οι μεταπτυχιακοί φοιτητές υποχρεούνται σε παρακολούθηση και επιτυχή εξέταση
μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, καθώς και σε εκπόνηση μεταπτυχιακής διπλωματικής εργασίας. Ένας ΜΦ θεωρείται ότι έχει παρακολουθήσει μόνο εάν συμπληρώσει
το 85% των ωρών του μαθήματος (διδασκαλία και ασκήσεις) του ισχύοντος προγράμματος σπουδών. Σε αντίθετη
περίπτωση υποχρεούται να επαναλάβει το μάθημα. Οι ΜΦ επίσης υποχρεούνται να υποβάλλουν μέσα στις προβλεπόμενες προθεσμίες τη διπλωματική εργασία που τους έχει ανατεθεί.
Η μη τήρηση των παραπάνω, αποτελεί βάση απορριπτικού βαθμού για μαθήματα ή αποκλεισμού του ΜΦ από
το πρόγραμμα, έπειτα από εισήγηση του υπεύθυνου καθηγητή στη ΣΕ και έγκριση από τη Συνέλευση της Σχολής.
Η διδασκαλία των μαθημάτων και η πρακτική άσκηση γίνονται διά ζώσης.
Τα μαθήματα οργανώνονται σε εξάμηνα, πραγματοποιούνται σε εβδομαδιαία βάση και διεξάγονται στην ελληνική
ή την αγγλική γλώσσα.
Α. Το πρόγραμμα των μαθημάτων διαμορφώνεται ως εξής:
Α΄ Εξάμηνο
Μαθήματα
Διδ. Ώρες /εβδομάδα
ECTS
Ανατομία και Φυσιολογία Σπονδυλικής Στήλης και Νωτιαίου Μυελού
Νευροχημεία και Νευροφυσιολογία και Κλινική Εξέταση –
Απεικονιστικές Τεχνικές
Εμβιομηχανική Σπονδυλικής Στήλης
Τραυματικές κακώσεις και Εκφυλιστικές βλάβες Σπονδυλικής
Στήλης και Νωτιαίου Μυελού
Σύνολο
B΄ Εξάμηνο
Μαθήματα
Διδ. Ώρες /εβδομάδα
ECTS
Διαταραχές συστημάτων (νευρικού, καρδιαγγειακού, πεπτικού,
ουροποιητικού) σε ασθενείς με βλάβες Νωτιαίου Μυελού
Διάγνωση ασθενούς με βλάβη Νωτιαίου Μυελού – Κλινικές και
απεικονιστικές μέθοδοι
Λοιμώξεις και ασθενείς με βλάβες Νωτιαίου Μυελού
Σπονδυλικός πόνος: αιτιολογία – προσέγγιση
Σύνολο
Γ΄ Εξάμηνο
Μαθήματα
Διδ. Ώρες /εβδομάδα
ECTS
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
Αντιμετώπιση βλάβης Νωτιαίου Μυελού - Υποστήριξη συστημάτων
(νευρικού, καρδιαγγειακού, πεπτικού, ουροποιητικού) σε ασθενείς με
βλάβες Νωτιαίου Μυελού
Αποκατάσταση βλάβης Νωτιαίου Μυελού - Φυσική αποκατάσταση
Σπονδυλικός πόνος: συντηρητική θεραπεία
Σπονδυλικός πόνος: χειρουργική θεραπεία
Σύνολο
Δ΄ Εξάμηνο
ECTS
Πρακτική άσκηση διάρκειας 4ων εβδομάδων
Εκπόνηση μεταπτυχιακής διπλωματικής εργασίας
Σύνολο
Β. Περιεχόμενο/Περιγραφή μαθημάτων
1ο ΕΞΑΜΗΝΟ:
Μαθήματα Υποχρεωτικά
1) Ανατομία και Φυσιολογία Σπονδυλικής Στήλης και
Νωτιαίου Μυελού Περιεχόμενο Μαθήματος:
-Οστά, μύες, αγγεία, νεύρα και κινησιολογία όλων των
αρθρώσεων και μυών της Σπονδυλικής Στήλης.
-Αναλυτική περιγραφή ανατομίας αυχενικής, θωρακικής, οσφυϊκής μοίρας της Σπονδυλικής Στήλης.
-Περιγραφή μυϊκών ινών, τενόντων, δομών των αρθρώσεων, συνδέσμων, δερμοτομίων.
-Συσχέτιση των παραλλαγών, αλλά και συσχέτιση της
μυϊκής λειτουργίας με την πιθανότητα μυϊκών κακώσεων,
αλλά και του πλάνου πρόληψης, αλλά και αντιμετώπισής
τους.
Μαθησιακά Αποτελέσματα:
Ο φοιτητής θα έχει την ικανότητα να συσχετίσει την
ανατομική περιοχή από την λήψη ιστορικού και με την
κλινική εξέταση.
Επίσης θα έχει την ικανότητα να συσχετίσει την ανατομική περιοχή και να ερμηνεύσει την απεικόνιση που
θα απαιτηθεί για επιπλέον διερεύνηση.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
2) Νευροχημεία και Νευροφυσιολογία και Κλινική Εξέταση-Απεικονιστικές Τεχνικές
Περιεχόμενο Μαθήματος:
-Περιγραφή μονοπατιών μεταφορά σήματος νωτιαίου
μυελού και νευροχημείας μετάδοσης σήματος.
-Αναλυτική περιγραφή φυσιολογίας μυελού και μυελικού κώνου αυχενικής, θωρακικής, οσφυϊκής μοίρας
σπονδυλικής στήλης.
-Παθοφυσιολογία βλαβών νωτιαίου μυελού. Συσχέτιση
παθοφυσιολογίας με τη συμπτωματολογία βλάβης.
Μαθησιακά Αποτελέσματα:
Ο φοιτητής θα έχει την ικανότητα να συσχετίσει την
ανατομική περιοχή με τη παθοφυσιολογία της βλάβης.
Επίσης θα έχει την ικανότητα να συσχετίσει την ανατομική περιοχή και να ερμηνεύσει την απεικόνιση που θα
απαιτηθεί για επιπλέον διερεύνηση της βλάβης.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
3) Εμβιομηχανική Σπονδυλικής Στήλης
Περιεχόμενο Μαθήματος:
-Ανάλυση βασικών αρχών φυσικής και εμβιομηχανικής. Περιγραφή των διαφόρων βαθμών ελευθερίας και
κινητικότητας της αυχενικής, θωρακικής και οσφυϊκής
μοίρας της Σ.Σ. και της εφαρμογής των κανόνων εμβιομηχανικής στις ανωτέρω περιοχές.
-Ανάλυση του προφίλ ορθοστάτησης και των μοντέλων κίνησης της Σ.Σ. βάσει των αρχών εμβιομηχανικής.
Μαθησιακά Αποτελέσματα:
Ο φοιτητής θα εκπαιδευτεί πάνω στις αρχές φυσικής
και εμβιομηχανικής της Σ.Σ. καθώς και στα μοντέλα κίνησης Σ. Σ. Επίσης θα έχει την ικανότητα να συσχετίσει
την κινητικότητα των τμημάτων της Σ.Σ. με τα μοντέλα
κάκωσης της Σ.Σ.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
4) Τραυματικές κακώσεις και Εκφυλιστικές βλάβες
Σπονδυλικής Στήλης και Νωτιαίου Μυελού
Περιεχόμενο Μαθήματος:
-Περιγραφή τραυματικών κακώσεων Ν.Μ. Εκφυλιστικών βλαβών Σ.Σ. και Ν.Μ. Ανάλυση συμπτωματολογίας,
παθοφυσιολογίας, κλινικής εικόνας και βασικών αρχών
θεραπείας, νοσηλείας και παρακολούθησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
Μαθησιακά Αποτελέσματα:
Ανάλυση μοντέλων κάκωσης της Σ.Σ., εκφυλιστικών
νοσημάτων, συμπτωματολογίας του Ν.Μ.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
2ο ΕΞΑΜΗΝΟ
Μαθήματα Υποχρεωτικά
1) Διαταραχές συστημάτων (νευρικού, καρδιαγγειακού, πεπτικού, ουροποιητικού) σε ασθενείς με βλάβες
Νωτιαίου Μυελού.
Περιεχόμενο Μαθήματος:
-Περιγραφή και ανάλυση μεταβολών στη λειτουργία
των επιμέρους συστημάτων μετά από βλάβη Ν.Μ. Διαγνωστικές μέθοδοι, παρακολούθηση και θεραπεία των
επιμέρους μεταβολών.
Μαθησιακά Αποτελέσματα:
Γνώση της επιμέρους παθολογίας των διαφόρων συστημάτων συνεπεία βλάβης Ν.Μ. Θεραπευτική προσέγ-
γιση.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
2) Διάγνωση ασθενούς με βλάβη Νωτιαίου ΜυελούΚλινικές και απεικονιστικές μέθοδοι
Περιεχόμενο Μαθήματος:
-Περιγραφή απεικονιστικών και διαγνωστικών τεχνικών νωτιαίου μυελού. Ανάλυση βασικών αρχών των
διαφόρων απεικονιστικών τεχνικών και ανάλυση της
ευαισθησίας και ειδικότητας της κάθε τεχνικής ανά παθολογική οντότητα.
Μαθησιακά Αποτελέσματα:
-Λεπτομερής γνώση των επιμέρους τεχνικών, της
εφαρμογής τους και της διαγνωστικής τους αξίας.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
3) Λοιμώξεις και ασθενείς με βλάβες Νωτιαίου Μυελού
Περιεχόμενο Μαθήματος:
-Ανάλυση, παρουσίαση των βασικών λοιμογόνων καθώς και των επιπτώσεων αυτών στις λοιμώξεις Σ.Σ. και
Ν.Μ.
Παθοφυσιολογία, κλινική εικόνα, εργαστηριακή και
απεικονιστική διερεύνηση, θεραπεία.
Μαθησιακά Αποτελέσματα:
Λεπτομερής γνώση της παθοφυσιολογίας, των επιμέρους τεχνικών διερεύνησης και απεικόνισης και της
θεραπείας των λοιμώξεων Σ.Σ. και Ν.Μ.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
4) Σπονδυλικός πόνος: αιτιολογία - προσέγγιση
Περιεχόμενο Μαθήματος:
-Αναλυτική περιγραφή ανατομίας Ν.Μ. αυχενικής,
θωρακικής, οσφυϊκής μοίρας σπονδυλικής στήλης, των
επιμέρους δεματίων καθώς και της φυσιολογικής τους
σημασίας.
Μαθησιακά Αποτελέσματα:
Ο φοιτητής θα έχει την ικανότητα να συσχετίσει την
ανατομική περιοχή και να ερμηνεύσει την απεικόνιση
που θα απαιτηθεί για επιπλέον διερεύνηση.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη
Οργάνωση διδασκαλίας:
Διαλέξεις
Αξιολόγηση φοιτητών:
Τελική γραπτή εξέταση
3ο ΕΞΑΜΗΝΟ
Μαθήματα Υποχρεωτικά
1) Αντιμετώπιση βλάβης Νωτιαίου Μυελού-Υποστήριξη συστημάτων (νευρικού, καρδιαγγειακού, πεπτικού,
ουροποιητικού) σε ασθενείς με βλάβες Νωτιαίου Μυελού.
Περιεχόμενο Μαθήματος:
-Ανάλυση θεραπευτικών προσεγγίσεων των επιμέρους
συστημάτων μετά από βλάβη Ν.Μ. Θεραπεία των επιμέρους μεταβολών.
Μαθησιακά Αποτελέσματα:
Γνώση των επιμέρους θεραπειών των διαφόρων συστημάτων συνεπεία βλάβης Ν.Μ. Οι φοιτητές θα εκπαι-
δευτούν επί των υπαρχόντων θεραπευτικών προσεγγίσεων στα επιμέρους συστήματα που επηρεάζονται από
τις βλάβες Ν.Μ.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
2) Αποκατάσταση βλάβης Νωτιαίου Μυελού-Φυσική
αποκατάσταση
Περιεχόμενο Μαθήματος:
- Ανάλυση τεχνικών φυσιοθεραπευτικής προσέγγισης
και αποκατάστασης ασθενών με βλάβη Ν.Μ. Λειτουργική
αξιολόγηση αποτελεσμάτων. Παρακολούθηση ασθενών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
Μαθησιακά Αποτελέσματα:
Οι φοιτητές θα εκπαιδευτούν επί των υπαρχόντων
προσεγγίσεων καθώς και για τις επιμέρους τεχνικές φυσιοθεραπείας που εφαρμόζονται από σε ασθενείς με
βλάβες Ν.Μ.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
3) Σπονδυλικός πόνος: συντηρητική θεραπεία
Περιεχόμενο Μαθήματος:
- Περιγραφή της ανατομίας των επιμέρους μονοπατιών
μεταφοράς της αίσθησης του πόνου. Ανάλυση της βιοχημείας και παθοφυσιολογίας καθώς και των συντηρητικών
μορφών θεραπείας.
Μαθησιακά Αποτελέσματα:
Οι φοιτητές θα εκπαιδευτούν στην ανατομική και βιοχημική προσέγγισης του πόνου, επί των μονοπατιών
μεταφοράς σήματος καθώς και επί της λειτουργίας των
κέντρων επεξεργασίας των ερεθισμάτων. Επίπτωση των
συντηρητικών μορφών θεραπείας στις επιμέρους ανατομικές δομές.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
4) Σπονδυλικός πόνος: χειρουργική θεραπεία
Περιεχόμενο Μαθήματος:
- Περιγραφή και ανάλυση των χειρουργικών τεχνικών
αντιμετώπισης του πόνου. Ανάλυση της βιοχημείας και
παθοφυσιολογίας.
Μαθησιακά Αποτελέσματα:
Οι φοιτητές θα εκπαιδευτούν στην ανατομική και βιοχημική προσέγγισης του πόνου, επί των μονοπατιών
μεταφοράς σήματος καθώς και επί της λειτουργίας των
κέντρων επεξεργασίας των ερεθισμάτων. Επίπτωση των
συντηρητικών μορφών θεραπείας στις επιμέρους ανατομικές δομές.
Διδακτικές και Μαθησιακές Μέθοδοι:
Μαθήματα αμφιθεάτρου.
Τρόπος διδασκαλίας:
Διαλέξεις, αυτο-κατευθυνόμενη μελέτη.
Οργάνωση διδασκαλίας:
Διαλέξεις.
Αξιολόγηση φοιτητών:
Τελική γραπτή εξέταση.
4ο ΕΞΑΜΗΝΟ
1) Πρακτική άσκηση διάρκειας 4ων εβδομάδων
2) Υποχρεωτική Εκπόνηση μεταπτυχιακής διπλωματικής εργασίας
Άρθρο 7
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και το
εαρινό, έκαστο εκ των οποίων περιλαμβάνει τουλάχιστον
13 εβδομάδες διδασκαλίας και τρεις εβδομάδες εξετάσεων. Τα μαθήματα του χειμερινού και εαρινού εξαμή-
νου εξετάζονται επαναληπτικώς κατά την περίοδο του
Σεπτεμβρίου.
Η παρακολούθηση των μαθημάτων, εργαστηρίων και
πρακτικών ασκήσεων είναι υποχρεωτική.
Σε περίπτωση κωλύματος διεξαγωγής μαθήματος προβλέπεται η αναπλήρωσή του. Η ημερομηνία και η ώρα
αναπλήρωσης αναρτώνται στην ιστοσελίδα του ΠΜΣ.
Οι ΜΦ δικαιούνται απουσίες που να μην ξεπερνούν το
15% των διδακτικών ωρών κάθε μαθήματος. Ειδάλλως
απαιτείται αναπλήρωση των ωρών έπειτα από άδεια της
Συνέλευσης της Σχολής κατόπιν αιτήματος του ΜΦ και
σχετικής γνωμοδότησης από τη ΣΕ.
Σε περίπτωση που το ποσοστό απουσιών φοιτητή ξεπερνά το 50% ανά μάθημα είτε στο σύνολο των μαθη-
μάτων, τίθεται θέμα διαγραφής του φοιτητή. Το εν λόγω
θέμα εξετάζεται από τη ΣΕ, η οποία γνωμοδοτεί σχετικά
στη Συνέλευση της Σχολής.
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του ΠΜΣ πραγματοποιεί-
ται στο τέλος κάθε εξαμήνου με γραπτές ή προφορικές
εξετάσεις ή με εκπόνηση εργασιών καθ’ όλη τη διάρκεια
του εξαμήνου. Ο τρόπος αξιολόγησης ορίζεται από τον
διδάσκοντα του κάθε μαθήματος. Η βαθμολόγηση γίνεται στην κλίμακα 1-10. Η βαθμολογία των μαθημάτων
κατατίθεται στη Γραμματεία του ΠΜΣ εντός 20 ημερών
από τη λήξη της εξεταστικής περιόδου.
Για την απόκτηση ΔΜΣ κάθε μεταπτυχιακός φοιτητής
οφείλει να παρακολουθήσει και να εξεταστεί επιτυχώς
στο σύνολο των υποχρεωτικών μαθημάτων του ΠΜΣ, να
παρακολουθήσει την πρακτική άσκηση, και να εκπονήσει μεταπτυχιακή διπλωματική εργασία, συγκεντρώνο-
ντας έτσι 120 ECTS.
Εάν μεταπτυχιακός φοιτητής αποτύχει τρεις φορές
στην εξέταση μαθήματος, θεωρείται ότι δεν έχει ολοκληρώσει επιτυχώς το πρόγραμμα, και εξετάζεται, ύστερα
από αίτησή του, από τριμελή επιτροπή μελών ΔΕΠ της
Σχολής, τα μέλη της οποίας έχουν το ίδιο ή συναφές αντικείμενο με το εξεταζόμενο μάθημα και ορίζονται από
τη Συνέλευση της Σχολής. Από την επιτροπή εξαιρείται
ο υπεύθυνος της εξέτασης διδάσκων (παρ. 6, άρθ. 34,
ν. 4485/2017).
Στο Δ΄ εξάμηνο του Προγράμματος προβλέπεται η
εκπόνηση μεταπτυχιακής διπλωματικής εργασίας. Η Συντονιστική Επιτροπή, ύστερα από αίτηση του υποψηφί-
ου στην οποία αναγράφεται ο προτεινόμενος τίτλος της
διπλωματικής εργασίας, ο προτεινόμενος επιβλέπων και
επισυνάπτεται περίληψη της προτεινόμενης εργασίας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
ορίζει τον επιβλέποντα αυτής και συγκροτεί την τριμελή
εξεταστική επιτροπή για την έγκριση της εργασίας, ένα
από τα μέλη της οποίας είναι και ο επιβλέπων (παρ. 4,
άρθ. 34, ν. 4485/2017).
Ο Επιβλέπων της μεταπτυχιακής διπλωματικής εργασίας είναι μέλος ΔΕΠ της Ιατρικής Σχολής που έχει ανα-
λάβει διδακτικό έργο στο ΠΜΣ.
Τα υπόλοιπα μέλη της τριμελούς εξεταστικής επιτροπής πέραν του επιβλέποντος, μπορεί να είναι μέλη ΔΕΠ
της Ιατρικής Σχολής και άλλοι διδάσκοντες στο ΠΜΣ
«Αποκατάσταση Βλαβών Νωτιαίου Μυελού. Διαχείριση
του πόνου Σπονδυλικής προέλευσης».
Το αντικείμενο της μεταπτυχιακής διπλωματικής εργασίας πρέπει να αφορά είτε σε πρωτότυπη εργαστηριακή
ή κλινική έρευνα, είτε σε μετα-ανάλυση προηγούμενων
μελετών, εφόσον δεν υπάρχει αντίστοιχή της στη διεθνή
βιβλιογραφία.
Η συγγραφή της μεταπτυχιακής διπλωματικής εργασίας μπορεί να γίνει στην ελληνική ή την αγγλική γλώσ-
σα, με ελληνική και αγγλική περίληψη και στις δύο περιπτώσεις. Η διπλωματική εργασία πρέπει να έχει έκταση
κατ’ ελάχιστο 3.000 λέξεις και κατά μέγιστο 10.000 λέξεις,
εξαιρούμενων των βιβλιογραφικών αναφορών.
Για να εγκριθεί η εργασία ο φοιτητής οφείλει να την
υποστηρίξει ενώπιον της εξεταστικής επιτροπής (παρ. 4,
άρθ. 34, ν. 4485/2017) και να βαθμολογηθεί με βαθμό
κατ’ ελάχιστο 5 με άριστα το 10.
Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στον διαδικτυακό τόπο της Ιατρικής Σχολής (άρθ. 34, παρ. 5 ν. 4485/2017).
Επίσης, γίνεται ηλεκτρονική κατάθεση της διπλωματικής εργασίας στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
Άρθρο 8
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
1. Οι μεταπτυχιακοί φοιτητές έχουν όλα τα δικαιώματα και τις παροχές που προβλέπονται για τους φοιτητές
του Α΄ κύκλου σπουδών, πλην του δικαιώματος παροχής
δωρεάν διδακτικών συγγραμμάτων. Το Ίδρυμα υποχρεούται να εξασφαλίσει στους φοιτητές με αναπηρία ή/
και ειδικές ανάγκες προσβασιμότητα στα προτεινόμενα συγγράμματα και τη διδασκαλία (παρ. 3, άρθ. 34,
ν. 4485/2017).
2. Οι μεταπτυχιακοί φοιτητές καλούνται να συμμετέχουν και να παρακολουθούν σεμινάρια ερευνητικών
ομάδων, συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες με γνωστικό
αντικείμενο συναφές με αυτό του ΠΜΣ, και διαλέξεις ή
άλλες επιστημονικές εκδηλώσεις του ΠΜΣ.
3. Η Συνέλευση της Ιατρικής Σχολής, μετά την εισήγηση της ΣΕ, δύναται να αποφασίσει τη διαγραφή μετα-
πτυχιακών φοιτητών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά όργανα,
- αυτοδίκαια κατόπιν αιτήσεως των μεταπτυχιακών
φοιτητών,
- υποπέσουν σε παράπτωμα που εμπίπτει στο δίκαιο
περί πνευματικής ιδιοκτησίας (ν. 2121/1993) κατά τη
συγγραφή των προβλεπομένων εργασιών τους,
- σε περίπτωση πτυχιούχων ιδρυμάτων της αλλοδαπής, αν δεν προσκομίσουν το πιστοποιητικό ΔΟΑΤΑΠ
που βρίσκεται σε εκκρεμμότητα εφόσον έχει παρέλθει
ο χρόνος μέγιστης φοίτησης και έχουν εξαντληθεί τα
νόμιμα περιθώρια αναστολής φοίτησης,
- δεν καταβάλλουν το προβλεπόμενο τέλος φοίτησης.
4. Απαλλάσσονται από τα τέλη φοίτησης:
Α) οι φοιτητές του ΠΜΣ, των οποίων το ατομικό εισόδημα, εφόσον διαθέτουν ίδιο εισόδημα, και το οικογε-
νειακό διαθέσιμο ισοδύναμο εισόδημα δεν υπερβαίνουν
αυτοτελώς, το μεν ατομικό το εκατό τοις εκατό (100%),
το δε οικογενειακό το εβδομήντα τοις εκατό (70%) του
εθνικού διάμεσου διαθέσιμου ισοδύναμου εισοδήματος,
σύμφωνα με τα πλέον πρόσφατα κάθε φορά δημοσιευμένα στοιχεία της Ελληνικής Στατιστικής Αρχής (Ελληνι-
κής Στατιστικής Αρχής). Η απαλλαγή αυτή παρέχεται για
τη συμμετοχή σε ένα μόνο ΠΜΣ. Σε κάθε περίπτωση, οι
απαλλασσόμενοι φοιτητές δεν ξεπερνούν το ποσοστό
του τριάντα τοις εκατό (30%) του συνολικού αριθμού
των φοιτητών που εισάγονται στο ΠΜΣ. Αν οι δικαιούχοι
υπερβαίνουν το ποσοστό του προηγούμενου εδαφίου,
επιλέγονται με σειρά κατάταξης ξεκινώντας από αυτούς που έχουν το μικρότερο εισόδημα (άρ. 35, παρ. 2,
ν. 4485/2017).
Β) Δυνατότητα χορήγησης μίας υποτροφίας, έπειτα
από εισήγηση της ΣΕ και έγκριση από τη Συνέλευση του
Τμήματος, σε έναν πρωτοετή φοιτητή του ΠΜΣ, απόφοιτο Πανεπιστημίου ή ΤΕΙ –εναλλάξ ανά έτος, ξεκινώντας
με τον απόφοιτο Πανεπιστημίου– βάσει των κριτηρίων
που ακολουθούν:
α. Κριτήρια Επιλογής:
1) Απόφοιτοι Πανεπιστημιακών τμημάτων Ιατρικής,
Βιολογίας, Βιοχημείας, Νοσηλευτικής, Ψυχολογίας, καθώς και πτυχιούχοι αντίστοιχων τμημάτων ομοταγών
ιδρυμάτων της αλλοδαπής με βαθμό ≥ 6 (10 μόρια) και
2) Απόφοιτοι Τ.Ε.Ι. των τμημάτων Δημόσιας Υγείας και
Κοινοτικής Υγείας, Νοσηλευτικής και Φυσικοθεραπείας,
λοιπών συναφών Τμημάτων Πανεπιστημίων με βαθμό
≥ 6 (10 μόρια).
(Συνολική μέγιστη βαθμολογία: 10 μόρια)
β. Συνέντευξη:
1) Γλωσσικές δεξιότητες και επικοινωνιακή ικανότητα στην ελληνική γλώσσα, προκειμένου ο φοιτητής να
μπορεί να αναλύσει και να παρουσιάσει σε περιβάλλον
αμφιθεάτρου-συνεδρίου, ομιλίες-παρουσιάσεις και αναλύσεις επιστημονικού περιεχομένου (5 μόρια).
2) Εξοικείωση με την ιατρική ορολογία, προκειμένου
φοιτητής να μπορεί να διαβάσει-αναλύσει ένα επιστημοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
νικό κείμενο και να μπορεί να το παρουσιάσει σε κοινό
(5 μόρια).
(Συνολική μέγιστη βαθμολογία: 10 μόρια)
γ. Εκπαιδευτική-Εργασιακή Εμπειρία μετά το πτυχίο,
συναφή με το αντικείμενο του ΠΜΣ:
Συσχέτιση της μετά το πτυχίο εξειδίκευσης με το αντικείμενο του Π.Μ.Σ.
1) Παρακολούθηση μετεκπαιδευτικών σεμιναρίων
σχετικών με το αντικείμενο (20 μόρια).
2) Ομιλίες σε συνέδρια με θεματολογία σχετική με το
αντικείμενο (20 μόρια).
3) Εργασιακή απασχόληση συναφή με το αντικείμενο
του Π.Μ.Σ. (20 μόρια).
(Συνολική μέγιστη βαθμολογία: 60 μόρια).
Οι αιτήσεις αξιολογούνται σύμφωνα με τους όρους της
πρόσκλησης και σύμφωνα με τα δικαιολογητικά, πιστοποιητικά, βεβαιώσεις, τίτλους σπουδών κ.λπ. που έχουν
συνυποβληθεί με την αίτηση εκδήλωσης ενδιαφέροντος
του κάθε υποψηφίου.
5. Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους
μεταπτυχιακούς φοιτητές (παρ. 1, άρθ. 44, ν. 4485/2017).
6. Η καθομολόγηση γίνεται στο πλαίσιο της Συνέλευσης της Ιατρικής Σχολής, παρουσία του Προέδρου της
Ιατρικής Σχολής.
Πιο συγκεκριμένα, στο πλαίσιο του ΠΜΣ απονέμεται
Δίπλωμα Μεταπτυχιακών Σπουδών (ΔΜΣ) στην «Αποκατάσταση Βλαβών Νωτιαίου Μυελού. Διαχείριση του
πόνου Σπονδυλικής προέλευσης».
7. Δίπλωμα Μεταπτυχιακών Σπουδών δεν απονέμεται
σε φοιτητή του οποίου ο τίτλος σπουδών πρώτου κύκλου από ίδρυμα της αλλοδαπής δεν έχει αναγνωριστεί
από το Δ.Ο.Α.Τ.Α.Π., σύμφωνα με το ν. 3328/2005 (Α΄ 80).
8. Οι μεταπτυχιακοί φοιτητές μπορούν να αιτηθούν
την έκδοση παραρτήματος διπλώματος.
9. Για τη συμμετοχή τους στο ΠΜΣ «Αποκατάσταση
Βλαβών Νωτιαίου Μυελού. Διαχείριση του πόνου Σπονδυλικής προέλευσης», οι μεταπτυχιακοί φοιτητές κατα-
βάλλουν τέλη φοίτησης που ανέρχονται στο ποσό των
3.000 ευρώ στο σύνολο. Η καταβολή του τέλους γίνεται
σε τέσσερις ισόποσες δόσεις, στην αρχή κάθε εξαμήνου.
Άρθρο 9
ΥΠΟΔΟΜΗ ΠΜΣ
1. Για την εύρυθμη λειτουργία του ΠΜΣ θα διατεθούν
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής του ΕΚΠΑ και του Γ.Ν.Α. «ΚΑΤ».
2. Η διοικητική και γραμματειακή υποστήριξη του ΠΜΣ
γίνεται από τη Γραμματεία του ΠΜΣ, υπό την επιστασία
της Ιατρικής Σχολής του ΕΚΠΑ.
3. Η χρηματοδότηση του ΠΜΣ μπορεί να προέρχεται
από:
- από τα τέλη φοίτησης των μεταπτυχιακών φοιτητών
τα οποία ανέρχονται σε 3.000 ευρώ συνολικά ανά ΜΦ,
- δωρεές, παροχές, κληροδοτήματα και κάθε είδους
χορηγίες φορέων του δημόσιου ή του ιδιωτικού τομέα,
- πόρους από ερευνητικά προγράμματα, η από πόρους
από προγράμματα της Ευρωπαϊκής Ένωσης ή άλλων διεθνών οργανισμών,
- μέρος των εσόδων των Ειδικών Λογαριασμών Κονδυλίων Έρευνας (ΕΛΚΕ) του ΑΕΙ.
Επειδή τα λειτουργικά έξοδα του Π.Μ.Σ. δεν καλύπτονται εξ ολοκλήρου από τις ανωτέρω πηγές χρηματοδό-
τησης, μέρος των λειτουργικών του εξόδων καλύπτεται
από τέλη φοίτησης.
4. Κατά τη λήξη της θητείας της ΣΕ, με ευθύνη του
απερχόμενου Διευθυντή, συντάσσεται αναλυτικός απολογισμός του ερευνητικού και εκπαιδευτικού έργου και
των λοιπών δραστηριοτήτων του Π.Μ.Σ., ο οποίος κατατίθεται στην Ιατρική Σχολή του ΕΚΠΑ (παρ. 2, άρθ. 44,
ν. 4485/2017). Ο εν λόγω απολογισμός με ευθύνη της
Κοσμητείας αποστέλλεται αμελλητίστα μέλη της ΕΣΕ
(παρ. 5, άρθ. 44, ν. 4485/2017).
5. Η εσωτερική και εξωτερική αξιολόγηση του ΠΜΣ
θα γίνεται σύμφωνα με τις διατάξεις του άρθρου 44 του
ν. 4485/2017.
Άρθρο 10
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ ΠΜΣ
Οι διδάσκοντες του ΠΜΣ, προέρχονται, τουλάχιστον
κατά 60%, από:
- μέλη Δ.Ε.Π. της Ιατρικής Σχολής,
- μέλη Ε.Ε.Π., Ε.ΔΙ.Π. και Ε.Τ.Ε.Π. της Σχολής, κατόχους
διδακτορικού διπλώματος εκτός κι αν το γνωστικό τους
αντικείμενο είναι εξαιρετικής και αδιαμφισβήτητης ιδιαιτερότητας για το οποίο δεν είναι δυνατή ή συνήθης η
εκπόνηση διδακτορικής διατριβής,
- ομότιμους καθηγητές (άρθ. 69, ν. 4386/2016) και αφυπηρετήσαντα μέλη Δ.Ε.Π. της Ιατρικής Σχολής,
- διδάσκοντες σύμφωνα με το π.δ. 407/1980 (112 Α΄),
- επιστήμονες αναγνωρισμένου κύρους είτε κάτοχους
διδακτορικού διπλώματος είτε υποψήφιους διδάκτορες
είτε εξαιρετικής τεχνικής εμπειρίας, οι οποίοι μπορεί να
απασχολούνται ως ακαδημαϊκοί υπότροφοι με απόφαση
της Συνέλευσης και πράξη του Προέδρου της Σχολής
για τη διεξαγωγή διδακτικού, κλινικού και ερευνητικού
έργου, καθοριζόμενου με τη σύμβαση που υπογράφεται
μεταξύ του ακαδημαϊκού υποτρόφου και του Πρύτανη
του οικείου ΑΕΙ. […] (παρ. 7, άρθ. 29, ν. 4009/2011).
Με αιτιολογημένη απόφαση της Συνέλευσης της Σχολής ανατίθεται διδασκαλία σε:
- μέλη ΔΕΠ άλλων Τμημάτων του ίδιου ή άλλου ΑΕΙ,
- ερευνητές από ερευνητικά κέντρα του άρθ. 13Α
ν. 4310/2014, της Ακαδημίας Αθηνών και του Ιδρύματος
Ιατροβιολογικών Ερευνών της Ακαδημίας Αθηνών,
- επισκέπτες καταξιωμένους επιστήμονες από την
ημεδαπή ή την αλλοδαπή, που έχουν θέση ή προσόντα
καθηγητή ή ερευνητή σε ερευνητικό κέντρο, καλλιτέχνες
ή επιστήμονες αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό αντικείμενο
του ΠΜΣ,
- επισκέπτες μεταδιδακτορικούς ερευνητές, Έλληνες ή
αλλοδαπούς νέους επιστήμονες, κάτοχους διδακτορικού
διπλώματος (παρ. 7, άρθ. 16, ν. 4009/2011),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
ή γίνονται νέες προσλήψεις/συμβάσεις σύμφωνα με
τα ανωτέρω (παρ. 1, 2, 5 και 6, άρθ. 36, ν. 4485/2017).
Η ανάθεση διδασκαλίας μαθημάτων, σεμιναρίων και
ασκήσεων του ΠΜΣ γίνεται ύστερα από εισήγηση της
ΣΕ και έγκριση της Συνέλευσης του Τμήματος. Ειδικά για
τους επισκέπτες καθηγητές, η ΣΕ προτείνει την ανάθεση
διδασκαλίας έπειτα από αξιολόγηση του ερευνητικού
έργου του υποψήφιου διδάσκοντα, όπως αυτό αποτυπώνεται σε επιστημονικά περιοδικά με κριτές.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 393/13.02.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190200393.pdf | Tokens: 39556]